Kondomet er et markedsstunt for å skape blest rundt eliteserieklubben.

– Studentene er en gruppe vi vil nå ut til. Frem til nå har de ikke vært så aktive, derfor ønsker vi å skape blest og få de til å sperre opp øynene for Sogndal og klubben. Så da tenkte vi, hvorfor ikke gjøre det med kondomer, sier kommunikasjonsansvarlig Hilde Østbø til Sogn Avis.

Studenter ved Høgskolen i Sogndal kan forsyne seg gratis av den nye «førsteforsvareren».

Lokalavisen spør Sogndal om slagordet har en frekk dobbeltbetydning. Slik svarer klubben:

– Det er mange måter å tolke det på.

Sogndal-forsvaret har ikke vært til å stole på hittil i sesongen. 13 baklengsmål er det blitt for laget som slo Molde 2–1 16. mai. SIL ligger på 11. plass i Eliteserien.

(NTB).